Πανέμορφο και ολοκαίνουριο συγκρότημα αυτόνομων διαμερισμάτων! Καλαίσθητο, πεντακάθαρο με όλες τις απαραίτητες ανέσεις! Με μπαλκόνι για να απολαύσει κάποιος το πρωινό του και με χώρο στάθμευσης. Οι ιδιοκτήτες όπως και οι άνθρωποι που βρίσκονταν στις εγκαταστάσεις καθόλη τη διάρκεια της διαμονής μας ήταν εξαιρετικά φιλόξενοι, με φιλική διάθεση και με χαμόγελο. Βρίσκεται σε ήσυχη τοποθεσία, κοντά σε όλες τις καλές παραλίες του νησιού, ιδανική για ήρεμες διακοπές μακριά από τη βαβούρα της πολυκοσμίας. Το συνιστούμε ανεπιφύλακτα.